जयपुर। बुलमैन नाम से एक ऑनलाइन इंटरनेट मार्केटिंग कंपनी बनाकर लोगों को धन दुगना करने का झांसा देकर 15 करोड़ रुपए की ठगी करने वाला बदमाश आखिर पुलिस के हत्थे चढ़ गया। पुलिस उपायुक्त गौरव यादव ने बताया कि मुखबिर की सूचना पर पुलिस टीम ने करीब डेढ़ वर्ष पूर्व शहर के प्रतापनगर, जवाहरनगर एवं शिप्रापथ में धोखाधड़ी के वांछित पांच हजार रुपए के ईनामी बदमाश जगदीश विश्नोई (34) निवासी श्रीगंगानगर को हाल ही में गुरूग्राम (हरियाणा) से गिरफ्तार कर बड़ी सफलता हासिल की है।